《野草中得五铢钱》
清代·李锴

岂有光芒异，犹怜轮廓坚。蚀深斑色古，渍少篆文全。

弃掷灵何在，摩挲臭尚传。和亲娄敬策，输纳想当年。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。